Dollarium Civitatum Foederatarum

Dollarium 22;  Civitatum Foederatarum (Anglice et in multis linguis: dollar) , etiam dollarus appellatum,Ephemeris. est publica Civitatum Foederatarum Americae Septentrionalis moneta. Hoc dollarium usitate ut signum dollarii, $, velut USD aut US$ abbreviatur, ut ab aliis monetis dollariis denominatis distinguitur, et ab aliis quae signo $ utuntur. Divisum est in centum centesimas.

Dollarium Civitatum Foederatarum, in commercio internationali usitatissima, una est e monetis reservatis mundialibus.. Nonnullae civitates eo utuntur ut earum moneta publica; in multis aliis, id est moneta de facto,Benjamin J. Cohen, The Future of Money (Princeton University Press, 2006), ISBN 0-691-11666-0; vide "the dollar is the de facto currency in Cambodia," in Charles Agar, Frommer's Vietnam (2006, ISBN 0-471-79816-9), p. 17. et ut sola moneta adhibetur in nonnullis Territoriis Britannicis Marinis.

Congressus Americanus dollarium anno 1785 edidit.

Res quae ad Civitatum Foederatarum dollarium spectant systemate aerario foederali ordinantur.

Dollarium parte recta fert sententias Latinas Annuit Cœptis et Novus Ordo Seclorum.

 Signum dollarii 
Una opinio est signum dollarii  ex signo sestertii IIS ortum esse, sed haec opinio falsa putatur. Alia opinio est signum dollarii ex signo nummi Hispanici "columnnario" (ISI, II sunt columnae Herculis et S est vitta plus ultra inscripta) ortum esse. Et alia opinio est signum  ex litteris P et S Peso nummum designantibus ortum esse. (Peso nomen ex "pondus" ortum est.)

 Etymologia 
Vocabulum dollarium, quod iam in lingua Hispanica et Batava exstabat, ex Theodisco verbo Thaler ortum est. In imperio Austro-Hungarico in oppido Bohemico Theodisce Joachimsthal Latine 'Ioachimica vallis' nuncupato nummi argentei facti erant qui Joachimstaler Guldengroschen, brevius Joachimsthaler, brevissime Thaler (sive Taler) appellabantur. 

 Alia dollaria 
 Dollarium Australianum
 Dollarium Canadiense

 Notae 

 Fons 
Ibi nomen latinum "Ioachimica vallis" pro Joachimsthal invenire potes.

 Glossarium rerum oeconomicarum
 Nicoleus

 Nexus externi 
 Dollarium Civitatum Foederatarum (Chartae argentariae) (Lingua Theodisca) (Lingua Anglica)

Categoria:Monetae
Categoria:Nummi